text: Død kvinde i Horsens Havn identificeret
  06 september 2010 kl. 08.10
  Den døde kvinde, der blev fundet i morges i Horsens Havn er en 71-årig kvinde fra Horsens.
  Politiet mener ikke, at der er tale om en forbrydelse.
  - Det er der intet, der tyder på, siger vagtchef Svend Pedersen ved Sydøstjyllands Politi.
  Kvinden er tilsyneladende faldet i havnen af sig selv, men de nærmere omstændigheder vil politiet se nærmere på i forbindelse med ligsynet senere i dag.
  